Tervezet AZ EGT-VEGYESBIZOTTSÁG HATÁROZATA a négy szabadságon kívül eső különleges területeken való együttműködésről szóló megállapodás 31. jegyzőkönyvének módosításáról - Tervezet: a Bizottság közös álláspontja -

(előterjesztő: a Bizottság)

INDOKLÁS

1. Az EGT-megállapodás 31. jegyzőkönyve különös rendelkezéseket tartalmaz a négy szabadságon kívül eső különleges területeken való együttműködésről a Közösség és az EGT EFTA államok között.

2. Az EGT-Vegyesbizottság mellékelt határozattervezetének célja, hogy módosítsa a 31. jegyzőkönyvet az együttműködésnek egy, az európai szinten az ifjúság területén tevékenykedő szervezetek fejlesztését célzó közösségi akcióprogram létrehozására irányuló kiszélesítésére. Az így jogalapot szolgáltat az EGT EFTA államoknak, hogy részt vegyenek és pénzügyi hozzájárulást nyújtsanak az e programhoz kapcsolódó közösségi fellépésekben 2005. január 1-től. Az az alábbira vonatkozik:

32004 D 0790: Az Európai Parlament és a Tanács 790/2004/EK 2004. április 21-i határozata, amely e területen közösségi akcióprogramot hoz létre

3. Az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet 1. cikke (3) bekezdése b) pontja előirányozza, hogy a Tanács a Bizottság javaslatára létrehozza a Közösség ilyen határozatokra vonatkozó álláspontját.

4. Az EGT-Vegyesbizottság határozattervezete jóváhagyás iránt benyújtásra kerül a Tanácshoz, amelyet követően a Bizottság a leghamarabb adandó alkalommal előterjeszti a Közösség álláspontját az EGT-Vegyesbizottságban.

Tervezet AZ EGT-VEGYESBIZOTTSÁG HATÁROZATA a négy szabadságon kívül eső különleges területeken való együttműködésről szóló megállapodás 31. jegyzőkönyvének módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra

(a továbbiakban: a megállapodás), és különösen annak 86. és 98. cikkére,

mivel:

(1) Az EGT-Vegyesbizottság .... határozata [1] módosította a megállapodás 31. jegyzőkönyvét.

[1] HL L ...

(2) Helyénvaló a Megállapodás Szerződő Felei együttműködésének kiszélesítése az ifjúság területén európai szinten tevékenykedő szervezetek fejlesztésére irányuló közösségi akcióprogram létrehozásáról szóló, 2004. április 21-i 790/2004/EK európai parlamenti és tanácsi határozat felvételével.

(3) Ennek következtében a megállapodás 31. jegyzőkönyvét módosítani kell annak érdekében, hogy a kibővített együttműködés 2005. január 1-i kezdettel lehetővé váljon.

A KÖVETKEZOKÉPPEN HATÁROZOTT:

1. cikk

A Megállapodás 31. jegyzőkönyvének 4. cikke a következőképpen módosul:

1. A cikk a 2j. bekezdés után a következő bekezdéssel egészül ki:

,2k. Az EFTA államok 2005. január 1-től rész vesznek a következő programban:

- 32004 D 0790: Az Európai Parlament és a Tanács 2004. április 21-i 790/2004/EK határozata az ifjúság területén európai szinten tevékenykedő szervezetek fejlesztésére irányuló közösségi akcióprogram létrehozásáról

(HL L 134, 2004.4.30., 24.o.) [2]"

[2] HL L 134, 2004.4.30, 24 o.

2. A 3. bekezdés szövege helyébe a következő lép:

'Az EFTA államok a 82. cikk (1) bekezdése a. pontjával összhangban pénzügyi hozzájárulást nyújtanak az 1., 2., 2a., 2b., 2c. 2d., 2e., 2f., 2g., 2h., 2i., 2j.és 2k. programokhoz és fellépésekhez.'

2. cikk

A határozat a megállapodás 103. cikkének (1) bekezdése [3] értelmében az

[3] [Alkotmányos követelmények megjelölve.] [Alkotmányos követelmények nincsenek megjelölve.]

EGT-Vegyesbizottság utolsó értesítését követő napon lép hatályba.

Ezt a határozatot 2005. január 1-jétől kell alkalmazni.

3. cikk

Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében kell kihirdetni.

Kelt Brüsszelben, .-án/-én.

az EGT-Vegyesbizottság részéről

az elnök

az EGT-Vegyesbizottság titkárai